als_Latn dik_Latn sag_Latn
Para pak kohësh shkruam një artikull rreth një basketbollisti të cilin thuajse askush nuk i njihte në Shqipëri, ndërkohë që në kampionatin austriak dhe me kombëtaren austriake po arrinte rezultate shumë të konsiderueshme. Ai quhet Enis Murati dhe kësaj rradhe kemi fatin të flasim me të rreth karrierës së tij.
Asport: Përshëndetje Enis. Sezoni i ri sapo filloi në Austri. Cilat janë objektivat tuaja personale si dhe objektivat e ekipit për këtë vit të ri sportiv?
E.Murati: Personalisht i kam vënë vetes objektiv që të përmirësohem sa shumë si lojtar dhe si lider i ekipit duke parë faktin se mbuloj edhe rolin e kapitenit në skuadër. Gjithashtu dua të ndihmoj lojtarët e rinj në moshë që kam në skuadër për të bërë një hap përpara në karrierën e tyre. Ekipi në të cilin un aktivizohem, Gmuden Swans, ka një traditë shumë të gjatë në basketbollin austriak, kështu që rrjedhimisht edhe objektivat tona janë shumë të mëdha. Këtë vit kemi një ekip shumë më të ri në moshë, por që besoj se ka potencialin e duhur për fitim e titullit
Asport: Kualifikueset për Eurobasket këtë verë rezultuan mjaft të sukseshme si për ju ashtu edhe për ekipin në të cilin aktivizoheni, Austrinë. A mund të na tregoni diçka rreth kësaj ekperience?
E.Murati: Po ky ishte viti i parë për mua me kombëtaren austriake si lojtar i natyralizuar. Ishte padyshim një nga eksperiencat më të mëdha në karrierën time deri tani. Pata mundësinë të njihesha dhe përballesha me shumë lojtarë të fortë nga ligat e ndyshme në botë, me shumë tranjerë si dhe me agjentë të ndryshëm. Në anën tjetër un ndihem i kënaqur pasi pata mundësin që të ndihmoja ekipin tim të arrinte disa fitore kundrejt disa ekipesh si Polonia apo edhe të luanim si të barabartë deri në sekondat e fundit edhe me Gjermaninë. Prandaj mendoj se ky edicion ishte një hap përpara dhe një reklamë e mirë për basketbollin austriak.
aSport: Pas kësaj eksperience a mendoni se jeni gati për të bërë hapin e madh dhe të kaloni në një kampionat më të fortë si psh ai italian, francez apo gjerman?
E.Murati: Pse jo. Mendoj se fakti që mund të luaja me kombëtaren austriake ishte një konfirmim për mua që mund të luaj edhe në nivele më të larta. Por tani për momentin duhet të fokusohem tek sezoni aktual, të luaj mirë dhe pse jo të shpallemi kampionë. Pas kësaj gjithçka do të jetë më e lehtë, por për momentin është shumë shpejt për të folur
aSport: Edhe një pyetje e fundit. A mund të na thoni diçka rreth kombëtares shqiptare? A u është ofruar ju ndonjëherë mundësia për të luajtur për Shqipërinë? A kontaktoi Federata Shqiptare e Basketbollit qoftë edhe një herë të vetme me ju?
E.Murati: Dua të tregohem i sinqertë dhe të them që nuk di shumë rreth kombëtares shqiptare të basketbollit dhe basketbollit shqiptar, por shikoj që pjesa më e madhe e lojtarëve aktivizohet në kampionatin vendas. Për sa i takon pjesës së dytë të pyetjes përgjigja është JO. Askush nga federata nuk ka kontaktuar ndonjëherë me mua. Nuk më është ofruar mundësia të aktivizohem për kombëraten shqiptare
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn